Simona Halep se află în prezent la Miami, unde va reveni pe teren într-un meci oficial, după ce TAS a decis reducerea suspendării la patru ani la 9 luni. Sportiva noastră nu are niciun punct și nicio poziție în ierarhia mondială, de aceea este un moment în care circuitul WTA ar putea să fie modificat.
În primul ei meci de la revenire, Simona Halep o va întâlni pe Paula Badosa, fost număr 2 mondial. În prezent, Badosa traversează un moment destul de dificil al carierei.
Simona Halep & Badosa will face each other in the 1st round of Miami.
The winner faces Sabalenka.
Nowhere to hide in this draw. Wow. pic.twitter.com/zAQPUctzgm
— The Tennis Letter (@TheTennisLetter) March 17, 2024
Dacă va trece de primul tur al turneului de la Miami, sportiva noastră va avea parte de un duel dificil, pentru că se va confrunta cu actualul număr 2 mondial, Aryna Sabalenka.
Într-un editorial, jurnaliștii americani au analizat revenirea Simonei Halep în circuit. Aceștia consideră că este un moment în care circuitul WTA ar putea să fie resetat, după ce sportiva noastră va reapărea în competiții.
Luni după-amiază, jurnaliștii americani au titrat "Revenirea Simonei Halep la Miami ar putea schimba sezonul WTA", oferind și o explicație cu privire la circuitul feminin.
"În jumătatea inferioară a tabloului principal, toți ochii vor fi ațintiți asupra Simonei Halep. Românca a câștigat apelul prezentat la Tribunalul de Arbitraj Sportiv de la Lausanne, iar descalificarea sa pentru testarea pozitivă la Roxadustat a fost redusă de la 4 ani la 9 luni.
TAS a acceptat teza avansată de Halep privind contaminarea suplimentelor alimentare luate. Pentru ea urmează un meci mare cu Paula Badosa și posibilitatea de a o înfrunta pe Aryna Sabalenka în turul doi.
Revenirea Simonei Halep deschide noi scenarii pentru toate vedetele din circuitul WTA care au concurat în ultimele luni fără româncă. Halep va fi o 'variabilă' care ar putea destabiliza ierarhia ce s-a stabilit în circuitul WTA și în clasamentul WTA, subminându-le pe toate jucătoarele de top care aspiră să câștige turnee.
Simona are un spirit războinic, ea va reveni pe teren pentru a câștiga, ci nu doar pentru a juca rolul de actor secundar. Românca va încerca să recâștige rolul de actor principal, care i-a fost refuzat în ultimul an și jumătate.
La Miami, având în vedere și o tragere la sorți foarte dificilă, îi va fi greu să aspire imediat la obiectivul maxim, mai ales că nu a mai jucat un meci oficial din august 2022", au scris jurnaliștii de la Tennis World USA, potrivit Eurosport.